PRILOGA

**PREDLOG KADROVSKEGA NAČRTA OBČINE**

**ZA LETO 2020**

I. UVOD

Sklepanje delovnih razmerij in upravljanje s kadrovskimi viri na občinski ravni poteka v skladu s kadrovskim načrtom, ki se pripravlja in sprejema na podlagi 42. do 45. člena Zakona o javnih uslužbencih (Uradni list RS, št. 63/2007-UPB3, 65/2008, 69/2008-ZTFI-A, 69/2008-ZZavar-E, 40/2012-ZUJF, v nadaljevanju: ZJU) in Pravilnika o vsebini in postopkih za pripravo in predložitev kadrovskih načrtov (Uradni list RS, št. 60/06, 83/06 in 70/07, 96/09, v nadaljevanju: Pravilnik). S kadrovskim načrtom se prikaže dejansko stanje zaposlenosti in načrtovane spremembe v številu javnih uslužbencev za obdobje dveh let.

V skladu s prvim odstavkom 43. člena ZJU in prvim odstavkom 2. člena Pravilnika se ob pripravi predloga proračuna predloži tudi predlog kadrovskega načrta, ki mora biti usklajen s predlogom proračuna. Predlog se pripravi glede na proračunske možnosti, predviden obseg nalog in program dela. V upravah lokalnih skupnosti kadrovski načrt sprejme župan najkasneje v 60 dneh po uveljavitvi proračuna.

V skladu s Pravilnikom je kadrovski načrt sestavljen iz tabelarnega dela in obrazložitve ter se pripravi na predpisanem obrazcu. Dovoljeno število zaposlenih za posamezno leto se določi v skupnem številu, ki obsega vse zaposlene, za katere se sredstva za plače in druge prejemke zagotavljajo iz proračuna. V tabelarnem delu predloga kadrovskega načrta je potrebno navesti število zaposlenih na dan 31. decembra preteklega leta, dovoljeno število zaposlenih na dan 31. decembra tekočega leta ter predlog dovoljenega števila zaposlenih za naslednje proračunsko leto. Dovoljeno število zaposlenih se določi v skupnem številu, ki obsega vse zaposlene, in sicer:

- število funkcionarjev,

- število zaposlenih za nedoločen čas,

- število zaposlenih za določen čas, razen tistih, ki nadomeščajo začasno odsotne javne uslužbence.

Med proračunskim obdobjem se v skladu s 45. členom ZJU kadrovski načrt lahko spremeni, če pride do trajnega povečanja obsega dela, ki ga ni mogoče opravljati z obstoječim številom javnih uslužbencev in so zagotovljena finančna sredstva za novo zaposlitev.

II. PRAVNA PODLAGA

Pravne podlage, upoštevane pri pripravi kadrovskega načrta:

* Zakon o javnih uslužbencih (Uradni list RS, št. 63/2007-UPB3, 65/2008, 69/2008-ZTFI-A, 69/2008-ZZavar-E, 40/2012-ZUJF),
* Pravilnik o vsebini in postopkih za pripravo in predložitev kadrovskih načrtov (Uradni list RS, št. 60/06, 83/06, 70/07, 96/09),
* Pravilnik o sistemizaciji delovnih mest v Občinski upravi Občine Renče-Vogrsko št. 10001-7/2017-1 z dne 29.9.2017 (s spremembami in dopolnitvami)

III. KADROVSKI NAČRT

|  |  |  |  |
| --- | --- | --- | --- |
| Organ, za katerega velja predlog | Število zaposlenih na dan 31. december 2019 | Dovoljeno  število  zaposlenih na  dan 31.  december  za leto 2020 | Predlog  dovoljenega  števila  zaposlenih na  dan 31.  december  za leto 2021 |
| Župan občine – funkcionar - poklicni | 1 | 1 | 1 |
| Občinska uprava- direktor (mandat) | 1 | 1 | 1 |
| Občinska uprava - javni uslužbenci -nedoločen čas | 11 | 13 | 13 |
| Občinska uprava - javni uslužbenci - določen čas | 1 | 0 | 0 |

Kadrovski načrt je bil kot priloga k predlogu Odloka o proračunu Občine Renče-Vogrsko za leto 2020 potrjen na \_\_. redni seji Občinskega sveta Občine Renče-Vogrsko dne \_\_\_.

IV. OBRAZLOŽITEV

Dejansko stanje zaposlenosti v letu 2020 je razvidno iz zgornje tabele.

V Občini Renče-Vogrsko je trenutna struktura zaposlenih naslednja:

- 1 funkcionar,

- 13 javnih uslužbencev za opravljanje nalog občine.

V letu 2019 je občina izvedla eno zaposlitev za določen čas na področju za kmetijstvo in turizem in eno zaposlitev za nedoločen čas na Oddelku za okolje in prostor, kjer se je na novo zaposlil Višji svetovalec za evropske projekte in investicije.

V letu 2020 se bo bodo izvedle tri zaposlitve za nedoločen čas in sicer na področju za kmetijstvo in turizem in dve zaposlitvi na Oddelku za okolje in prostor.

Občina Renče-Vogrsko si bo v okviru sprejetega proračuna za leto 2020 prizadevala, da bo zagotavljala strokovno, učinkovito, racionalno in usklajeno opravljanje vseh nalog v njeni pristojnosti, kar nameravamo opravljati z sistemizacijo.

Kadrovski načrt je usklajen s Proračunom Občine Renče-Vogrsko za leto 2020.

Številka:

Bukovica, dne

Tarik Žigon

Župan